50 milliárd forintos nyereséget hozott össze a K&H
Az egyszeri tételek beleszámolásával nagyot csökkent, azok nélkül számolva viszont 7 százalékkal nőtt a K&H nyeresége tavaly.
Hétmilliárd forinttal, 50,9 milliárd forintra csökkent a K&H Bank éves eredménye 2019-ben. A banknál azonban úgy számolnak: ha az egyszeri tételektől megtisztítják az eredményt, akkor máris 7 százalékos a növekedés az egy évvel korábbihoz képest.

A K&H Biztosító nettó nyeresége 5,8 milliárd forint volt 2019-ben, ami 28 százalékos éves növekedésnek felel meg.

A K&H 2019-ben 504 milliárd forint új hitelt helyezett ki, ez éves összehasonlításban 30 százalékos növekedés. Az új lakossági hitelkihelyezések összege elérte a 195 milliárd forintot, ebből 42 milliárd forint a babaváró hitel. A MÁP+ jegyzések értéke december 31-ig 171 milliárd forintot ért el.
éves eredmény 2019 bank K&H Bank